વિજય માલ્યાના નિવેદન બાદ ભાજપ સરકાર ફરી બેકફૂટ પર આવી ગઇ છે. લંડનમાં વેસ્ટમિંસ્ટર કોર્ટ બહાર વિજય માલ્યાએ કહ્યું કે ભારત છોડતાં પહેલા તેઓ અરુણ જેટલીને મળવા આવ્યો હતો, હું સમગ્ર મામલે સમાધાન કરવા માટે જેટલીને મળવા આવ્યો હતો, હું બેંકની તમામ લોન ચૂકવવા તૈયાર જ હતો, પરંતુ બેંકોએ મારા સેટલમેન્ટ પર સવાલો ઉભા કર્યા, માલ્યાએ કહ્યું કે મને બલિનો બકરો બનાવવામાં આવ્યો છે, ઉલ્લેખનીય છે કે વિજય માલ્યા પર બેંકના અંદાજે 9 હજાર કરોડ લઇને ભાગી જવાનો આરોપ છે. જે સમયે વિજય માલ્યા ભારત છોડી ભાગી ગયો ત્યારે અરુણ જેટલી નાણામંત્રી હતો.